**A 110. sorszámú Járműipari fémalkatrész-gyártó megnevezésű szakképesítés szakmai és vizsgakövetelménye**

1. **AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 34 521 07

1.2. Szakképesítés megnevezése: Járműipari fémalkatrész-gyártó

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: A képzés megkezdhető az e rendelet 3. számú mellékletében a Gépészet szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6 Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra; 2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 8151 | Fémfeldolgozó gép kezelője | Öntőgép kezelő |
| 3.1.3. | Színesfém kohászati berendezés kezelője |
| 3.1.4. | 7310 | Fémöntőminta készítő | Öntészeti mintakészítő |

3.2. A s**z**akképesítés/részszakképesítés/szakképesítés-ráépülés munkaterületének rövid leírása:

A járműipari fémalkatrész-gyártó szakember az elsődleges alakadó öntészeti technológiák alkalmazásával előgyártmányokat állít elő a járműipar számára. A technológiai dokumentáció alapján előkészíti a fémalkatrészek gyártását. Részt vesz a minőségbiztosításban – egyszerűbb geometriai és speciális anyagvizsgálati méréseket végez. Értelmezi és végrehajtja a hőkezelési technológiai utasításokat, kezeli és beállítja a megfelelő hőtechnikai berendezéseket – kemencéket.

A szakképesítéssel rendelkező képes:

– alkatrészgyártást előkészíteni

– járműipari fémalkatrészeket gyártani

– mérő- és gyártóeszközöket kezelni

– öntött alkatrészgyártást előkészíteni

– öntött alkatrészeket gyártani

– öntőformát gyártani

– öntödei berendezéseket kezelni

– hőkezelt-alkatrészgyártást előkészíteni

– hőkezelt-alkatrészeket gyártani

– hőkezelő berendezéseket kezelni

– szakmai ellenőrzést végezni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | - | - | - |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés/részszakképesítés/szakképesítés-ráépülés** **szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10162-12 | Gépészeti alapozó feladatok |
| 4.4. | 10163-12 | Gépészeti munkabiztonság és környezetvédelem |
| 4.5. | 10173-12 | Anyagvizsgálatok és geometriai mérések |
| 4.6. | 10182-12 | Járműipari fémalkatrész-gyártó alapfeladatok |
| 4.7. | 10183-12 | Járműipari fémalkatrész-gyártó feladatok |
| 4.8. | 11497-12 | Foglalkoztatás I. |
| 4.9. | 11499-12 | Foglalkoztatás II. |
| 4.10. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés** **szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10163-12 | Gépészeti munkabiztonság és környezetvédelem | szóbeli, gyakorlati |
| 5.2.4. | 10162-12 | Gépészeti alapozó feladatok | gyakorlati |
| 5.2.5. | 10173-12 | Anyagvizsgálatok és geometriai mérések | gyakorlati |
| 5.2.6. | 10182-12 | Járműipari fémalkatrész-gyártó alapfeladatok | gyakorlati |
| 5.2.7. | 10183-12 | Járműipari fémalkatrész-gyártó feladatok | szóbeli, gyakorlati |
| 5.2.8. | 11497-12 | Foglalkoztatás I. | írásbeli |
| 5.2.9. | 11499-12 | Foglalkoztatás II. | írásbeli |
| 5.2.10. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Komplex öntészeti, hőkezelési és anyagvizsgálati feladat

A vizsgafeladat ismertetése:

Összetett lemezalkatrész készítése kézi- és gépi forgácsolással adott műszaki dokumentáció alapján.

Technológiai dokumentáció alapján kokillaöntés előkésztése, vagy öntőforma készítése homokformába, vagy magkészítés, vagy egy adott darab hőkezelésének előkészítése és végzése a megadott technológiai utasítások szerint.

Munkadarab roncsolásos és roncsolás-mentes anyagvizsgálati mérése, illetve speciális melegüzemi mérések és ezek dokumentálása.

A vizsgafeladat időtartama: 420 perc

A vizsgafeladat értékelési súlyaránya: 70%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Járműipari fémalkatrész-gyártó feladatok és munkavédelmi ismeretek

A vizsgafeladat ismertetése:

A szóbeli központilag összeállított vizsga kérdései a IV. Szakmai követelmények fejezetben megadott gépészeti munkabiztonság és környezetvédelem, valamint a járműipari fémalkatrész-gyártó feladatokhoz tartozó témakörök mindegyikét tartalmazza.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Elsősegélynyújtás eszközei |
| 6.3. | Környezetvédelmi eszközök, berendezések |
| 6.4. | Kéziszerszámok |
| 6.5. | Mérőeszközök |
| 6.6. | Mérőberendezések |
| 6.7. | Anyagvizsgáló berendezések |
| 6.8. | Hőmérsékletmérők |
| 6.9. | Kisgépek |
| 6.10. | Munkapadok |
| 6.11. | Szerszámgépek |
| 6.12. | Gépi szerszámok |
| 6.13. | Egyéni védőeszközök |
| 6.14. | Munkabiztonsági eszközök, felszerelések |
| 6.15. | Mérlegek |
| 6.16. | Öntödei mérőeszközök |
| 6.17. | Öntőhomok kezelő eszközök |
| 6.18. | Öntőforma készítő eszközök |
| 6.19. | Formázószekrények |
| 6.20. | Magkészítés gépei |
| 6.21. | Elektromos hevítőkemencék |
| 6.22. | Hőkezelő alapeszközök |
| 6.23. | Számítógépek és hardver eszközök |

**7. EGYEBEK**